Krakowi Cracovia ründaja Sergei Zenjov lõi Poola kõrgliiga 9. voorus oma hooaja esimese värava, kui sahistas Plocki Wisla väravavõrku.

Zenjovi tööandja oli kaheksandal minutil juhtima asunud, kui Eesti koondislane 19. minutil edu kahekordistas. Vasakult äärelt alanud rünnaku järel tegi Zenjov kavala pausi ja liikus siis penaltipunktile madala palli peale, mille väravavahile püüdmatult lati alla saatis, kirjutab Soccernet.ee.

Teise poolaja alguses lõid külalised ühe tagasi, kuid lõpuks võitis Cracovia 3:1. Zenjov tegi kaasa kõik 90 minutit.